અમદાવાદઃ ઓઈલ કંપનીઓ સતત પેટ્રોલ - ડીઝલના ભાવ વધારી રહી છે ત્યારે કિંમતોને નાથવામાં સરકાર પર વિફળ રહી . છેલ્લા કેટલાય દિવસથી સતત વધી રહેલા ભાવને પગલે નાગરિકોના ખિસ્સા પર ભારણ વધી રહ્યું છે . અમદાવાદમાં આજે પેટ્રોલમાં 22 પૈસાનો વધારો ઝીંકાયો જ્યારે ડીઝલની કિંમતમાં આજે 20 પૈસાનો વધારો ઝીંકાયો છે . આજના વધારા સાથે અમદાવાદમાં પેટ્રોલની કિંમતો લીટર દીઠ 82.32 રૂપિયાની સપાટીએ પહોંચી ગઈ છે જ્યારે ડીઝલની કિંમતો લીટર દીઠ 79.87 રૂપિયાની સપાટી પર પહોંચી ગઈ છે . અમદાવાદ ઉપરાંત મુંબઈ , દિલ્હીમાં પણ પેટ્રોલ - ડીઝલના ભાવમાં વધારો ઝીંકાયો છે . દિલ્હીમાં પેટ્રોલની કિંમતમાં 22 પૈસા પ્રતિ લીટર અને ડીઝલના ભાવમાં 18 પૈસાનો વધારો થયો છે . નવી કિંમતો લાગુ થયા બાદ પેટ્રોલની કિંમત 83.22 રૂપિયા પ્રતિ લીટરે થઈ ગયું છે જ્યારે ડીઝલ 74.42 રૂપિયા પ્રતિ લીટર થઈ ગયું છે . જ્યારે મુંબઈની વાત કરીએ તો અહીં પણ પેટ્રોલની કિંમતમાં 22 પૈસા અને ડીઝલની કિંમતમાં 19 પૈસાનો વધારો ઝીંકાયો છે . નવી કિંમતો લાગુ થયા બાદ મુંબઈમાં પેટ્રોલની કિંમત 90.57 રૂપિયા પ્રતિ લીટર થઈ ગઈ છે , જ્યારે ડીઝલની કિંમત 79.01 રૂપિયા પ્રતિ લીટર પર પહોંચી ગઈ છે . વિપક્ષ અને સામાન્ય નાગરિકોના તમામ વિરોધ બાદ જેવી રીતે પેટ્રોલ - ડીઝલની કિંમતોમાં વધારો થઈ રહ્યો છે તેનાથી સામાન્ય નાગરિકોની મુશ્કેલીઓમાં ભારે વધારો થયો છે . સરકારના તમામ દાવા અને કોશિશો પેટ્રોલ - ડીઝલના ભાવ પર કાબૂ મેળવવામાં વિફળ થઈ રહ્યા છે . સરકાર તરફથી કહેવામાં આવ્યું છે કે પેટ્રોલિયમ પદાર્થની કિંમતો સરકારના હાથમાં નથી . દિવાળી પહેલા લાખો કર્મચારીને મળી મોટી ગિફ્ટ , પગાર વધશે